ΓΡΑΠΤΗ ΕΡΩΤΗΣΗ E-1167/02

υποβολή: Rolf Berend (PPE-DE) προς την Επιτροπή

(23 Απριλίου 2002)

Θέμα: Εσωτερική αγορά ηλεκτρισμού και φυσικού αερίου

1. Ενδέχεται η πρόταση της Επιτροπής για οδηγία του Ευρωπαϊκού Κοινοβουλίου και του Συμβουλίου για τροποποίηση των οδηγιών 96/92 ΕΚ(1) και 98/30(2) αναφορικά με κοινές διατάξεις για την εσωτερική αγορά ηλεκτρισμού και φυσικού αερίου (στην τελευταία διατυπωσή της) να οδηγήσει σε διαφορές των τιμών χρήσης δικτύου:

α) μεταξύ αγροτικών και αστικών περιοχών

β) μεταξύ Ανατολικής και Δυτικής Γερμανίας·

2. Θα μπορούσε να συμπληρωθεί η διαχείριση των δικτύων στις ιδιωτικές επιχειρήσεις όπως ζητεί το Ευρωπαϊκό Κοινοβούλιο επί πολλά έτη για να διασφαλίζεται η άνευ διακρίσεων διαχείριση των δικτύων, κατά τρόπο ώστε να μηνφίστανται πλέον τέτοιες ανησυχίες·

3. Πώς εκτιμά η Επιτροπή στην προκειμένη περίπτωση τον διαχωρισμό από άποψη δικαιωμάτων ιδιοκτησίας των ενεργειακών δικτύων, τον οποίο επίσης έχει ζητήσει το Ευρωπαϊκό Κοινοβούλιο·

4. Έχει στοιχεία η Επιτροπή για την εξέλιξη όλων των τιμών ρεύματος και αερίου στις αστικές και αγροτικές περιοχές·

(1) ΕΕ L 27 της 30.1.1997, σελ. 20.

(2) ΕΕ L 204 της 21.7.1998, σελ. 1.

Απάντηση της κας de Palacio εξ ονόματος της Επιτροπής

(14 Ιουνίου 2002)

1. Οι οδηγίες στις οποίες αναφέρεται το Αξιότιμο Μέλος του Κοινοβουλίου εισάγουν τον ανταγωνισμό στους τομείς της ηλεκτρικής ενέργειας και του φυσικού αερίου. Ο ανταγωνισμός συνεπάγεταιψηλότερη απόδοση και σαφέστερη απεικόνιση του κόστους. Η Γερμανία επέλεξε να ανοίξει πλήρως τις αγορές της ηλεκτρικής ενέργειας και του αερίου στον ανταγωνισμό, γεγονός που σημαίνει ότι όλοι οι καταναλωτές είναι, καταρχήν, ελεύθεροι να αλλάξουν προμηθευτή, εφόσον βρίσκουν καλύτερες τιμές, καλύτερη εξυπηρέτηση ή καλύτερο προϊόν σε άλλον προμηθευτή.

Στην Γερμανία, οι προμηθεύτριες εταιρείες έχουν την ελευθερία να τροποποιούν τις τιμές τους, ανάλογα με τους συγκεκριμένους πελάτες. Μπορούν, στην πράξη, να προσφέρουν διαφορετικές τιμές σε πελάτες με όμοια χαρακτηριστικά κατανάλωσης, είτε πρόκειται για βιομηχανικούς είτε για οικιακούς καταναλωτές. Η εφαρμογή των οδηγιών στην Γερμανία θα μπορούσε, συνεπώς, να οδηγήσει σε διαφορετικές τιμές για όμοιους πελάτες. Αυτό θα μπορούσε να αποτελεί την αντίδραση των προμηθευτών στην απειλή των πελατών να αλλάξουν προμηθευτή ή την αντανάκλασηψηλότερου ή χαμηλότερου κόστους για την προμήθεια συγκεκριμένων πελατών. Διαφορές τιμών, που εφαρμόζονται από διάφορους προμηθευτές στην Γερμανία,πάρχουν ήδη, κυρίως ως αποτέλεσμα διαφορών στις δαπάνες δικτύου για τη διανομή μεταξύ διαφόρων περιοχών και διαφόρων διαχειριστών δικτύου.

2. Δυνάμει της ισχύουσας οδηγίας για την ηλεκτρική ενέργεια (οδηγία 96/92/ΕΚ του Κοινοβουλίου και του Συμβουλίου της 19ης Δεκεμβρίου 1996 σχετικά με τους κοινούς κανόνες για την εσωτερική αγορά ηλεκτρικής ενέργειας), η διαχείριση των δικτύων πρέπει να γίνεται ανεξάρτητα από άλλες δραστηριότητες, όπως π.χ. της παραγωγής και των πωλήσεων, και απαιτείται η τήρηση χωριστών λογαριασμών. Στον τομέα του αερίου ηπάρχουσα οδηγία περιορίζει τον διαχωρισμό των διαχειριστών δικτύου στον διαχωρισμό των λογαριασμών.

Η πείρα από τις δύο οδηγίες έχει δείξει ότι μόνον ο διαχωρισμός της διαχείρισης και της λογιστικής δεν μπορεί να διασφαλίσει ανεξάρτητη συμπεριφορά των διαχειριστών δικτύου. Για τον λόγο αυτόν, η Επιτροπή, ανταποκρινόμενη σε αίτημα του Κοινοβουλίου και της συντριπτικής πλειοψηφίας των εμπλεκομένων φορέων στιςπόψη αγορές, προτείνει την εφαρμογή συστήματος νομικού διαχωρισμού για τους διαχειριστές των δικτύων μεταφοράς και διανομής τόσο για το αέριο όσο και για την ηλεκτρική ενέργεια.

3. Η Επιτροπή πιστεύει ότι ο νομικός διαχωρισμός, σε συνδυασμό με τον λειτουργικό διαχωρισμό, όπως προτείνεται, μπορεί να αρκέσει για την επίτευξη του στόχου της άνευ διακρίσεων πρόσβασης στο δίκτυο. Η Επιτροπή θα επανεξετάσει την αποτελεσματικότητα αυτής της διάταξης στο πλαίσιο τακτικών εκθέσεων.

4. Η Επιτροπή δεν έχει μελετήσει την εξέλιξη των τιμών στα αστικά κέντρα και στην ύπαιθρο. Η Eurostat (Στατιστική Υπηρεσία των Ευρωπαϊκών Κοινοτήτων) δημοσιεύει συγκρίσεις τιμών για όλες τις μεγάλες πόλειες στην Ένωση. Τα στοιχεία αυτάπάρχουν στην ιστοθέση της Eurostat1. Στην πρόσφατη έκθεσή της για την εφαρμογή των οδηγιών σχετικά με την ηλεκτρική ενέργεια και το αέριο, η Επιτροπή δημοσίευσε συγκρίσεις και εξελίξεις τιμών στα κράτη μέλη(1).

(1) http://europa.eu.int/comm/energy/en/elec_single_market/index_en.html.